**Segédanyag**

**Levegő hőmérő**

**Nagy Sára Mint a madár című írásához**

A levegő melegítés hatására kiterjed, hűtés hatására pedig összehúzódik. A levegő kiterjedése és összehúzódása tanulmányozható egy levegő hőmérő segítségével.

**Kísérlet**

Szükséges anyagok:

* egy vékonyfalu, kisméretű üvegedény
* egy hőálló üvegpohár
* egy furattal ellátott gumidugó
* egy L alakú üvegcső
* egy állvány
* egy borszeszégő
* víz
* egy csepp színes folyadék (tinta)

A kísérlet leírása:

Az üvegedénybe belehelyezzük az üvegcsővel ellátott gumidugót. Az üvegcső vízszintes ágába egy csepp színes folyadékot teszünk.

Egy hőálló pohárba vizet teszünk és ráhelyezzük az állványra. A vízbe beleállítjuk a kisméretű üvegedényt úgy, hogy az üvegcső egyik szára vízszintes legyen és megfigyeljük a színes folyadék helyzetét.

A borszeszégő segítségével melegíteni kezdjük a pohárban levő vizet.

Mi történik a színes folyadékkal?

Magyarázzátok meg a látottakat.

Hagyjuk abba a melegítést.

Mit figyelhetünk meg?

Mi a magyarázata a megfigyelt jelenségnek?

Sok sikert kívánok a kísérlet elvégzéséhez.